Nacionālais romantisms
Tautiskais jeb nacionālais romantisms ir stila novirziens Latvijā, ar folkloras tēliem atklāta laimīga tautas dzīve senatnē un tās slavinājums. Pastiprināta interese un pozitīva attieksme pret folkloru, ilgas pēc brīvības un neatkarības no vācu vai citas tautas kundzības. Tā uzplaukums Latvijā bija no 1905. gada līdz 1911. gadam. Arhitektūrā šajā stilā ievērojamu sniegumu Rīgā ir devuši Eižens Laube, Konstantīns Pēkšēns, Aleksandrs Vanags, Augusts Malvess un citi.